Document ID: 31995R0572

ΚΑΝΟΝΙΣΜΟΣ (ΕΚ) αριθ. 572/95 ΤΗΣ ΕΠΙΤΡΟΠΗΣ της 15ης Μαρτίου 1995 για τροποποίηση του κανονισμού (ΕΚ) αριθ. 3108/94 σχετικά με τα μεταβατικά μέτρα που πρέπει να ληφθούν, λόγω της προσχώρησης της Αυστρίας, της Φινλανδίας και της Σουηδίας, όσον αφορά το εμπόριο των γεωργικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 1,
τον κανονισμό (ΕΚ) αριθ. 3108/94 της Επιτροπής της 19ης Δεκεμβρίου 1994 σχετικά με τα μεταβατικά μέτρα που πρέπει να ληφθούν, λόγω της προσχώρησης της Αυστρίας, της Φινλανδίας και της Σουηδίας, όσον αφορά το εμπόριο των γεωργικών προϊόντων (1), όπως τροποποιήθηκε από τον κανονισμό (ΕΚ) αριθ. 3244/94 (2),
Εκτιμώντας:
ότι το άρθρο 2 του κανονισμού (ΕΚ) αριθ. 3108/94 προβλέπει, μεριμνώντας για απλούστευση, ένα καθεστώς που βασίζεται στην αρχή σύμφωνα με την οποία, όταν μια ενδοκοινοτική συναλλαγή άρχισε πριν από την 1η Ιανουαρίου 1995 και έληξε μετά την ημερομηνία αυτή σε ένα άλλο κράτος μέλος, υπόκειται στις διατάξεις που υπήρχαν πριν από την ημερομηνία αυτή 7
ότι δύο νέα κράτη μέλη ανέφεραν ότι η εφαρμογή της διατάξεως αυτής είχε σαν αποτέλεσμα να εμποδιστεί η διάθεση στην αγορά τους, με οικονομικά αποδεκτούς όρους, προϊόντων τα οποία διετέθησαν κανονικά στο εμπόριο 7 ότι είναι δυνατόν να αντιμετωπισθεί η κατάσταση αυτή προβλέποντας ότι το άρθρο 2 του κανονισμού (ΕΚ) αριθ. 3108/94 εφαρμόζεται μόνο για τα προϊόντα για τα οποία δεν είχε καθοριστεί καμία επιστροφή στην Κοινότητα των Δώδεκα κατά το 1994 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο τέλος του άρθρου 2 του κανονισμού (ΕΚ) αριθ. 3108/94 προστίθεται το ακόλουθο νέο εδάφιο:
«Εντούτοις, οι διατάξεις που αναφέρονται ανωτέρω στο στοιχείο β) δεν εφαρμόζονται για τα προϊόντα για τα οποία δεν είχε καθοριστεί καμία επιστροφή στην Κοινότητα των Δώδεκα κατά το 1994.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Μαρτίου 1995.

Labels: 3
18
15
6